ਸਿਰਲੇਖ: ਕੈਦੀਆਂ ਨਾਲ ਕੰਮ ਕਿਉਂ ਕਰਨਾ ਚਾਹੁੰਦੀਆਂ ਹਨ ਇਹ ਔਰਤਾਂ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਕੈਰਾਮਾਇਨ ਨੂੰ ਉਮੀਦ ਹੈ ਕਿ ਉਨ੍ਹਾਂ ਦੇ ਅਤੀਤ ਦੇ ਅਨੁਭਵ ਉਨ੍ਹਾਂ ਦੀ ਨਵੇਂ ਕੰਮ ਵਿੱਚ ਮਦਦ ਕਰਨਗੇ।

ਇਨ੍ਹਾਂ ਤਿੰਨਾਂ ਵਿੱਚੋਂ ਇੱਕ ਕੈਰਾਮਾਇਨ ਨੇ ਆਪਣੀ ਬਾਂਹ 'ਤੇ ਅੰਗਰੇਜ਼ੀ ਵਿੱਚ ̔ਮਿਸਅੰਡਰਸਟੁੱਡ' ਖੁਣਵਾਇਆ ਹੋਇਆ ਹੈ।

ਉਸਦੀ ਸਹੇਲੀ ਦੀ ਕੂਹਣੀ 'ਤੇ ਵੀ ਅਜਿਹਾ ਹੀ ਟੈਟੂ ਖੁਣਿਆ ਹੋਇਆ ਸੀ, ਜਿਸਦਾ ਕਤਲ ਕਰ ਦਿੱਤਾ ਗਿਆ ਸੀ। ਕੈਰਾਮਾਇਨ ਨੇ ਇਹ ਟੈਟੂ ਉਸੇ ਸਹੇਲੀ ਦੀ ਯਾਦ ਵਿੱਚ ਬਣਵਾਇਆ ਹੈ।

ਕੈਰਾਮਾਇਨ ਨੇ ਮੰਨਿਆ ਕਿ ਉਨ੍ਹਾਂ ਨੂੰ ਇਸ ਦੇ ਅਸਲੀ ਅਰਥ ਤਾਂ ਨਹੀਂ ਪਤਾ ਪਰ ਇਹ ਉਨ੍ਹਾਂ ਨੇ ਆਪਣੀ ਸਹੇਲੀ ਦੀ ਯਾਦ ਵਿੱਚ ਬਣਵਾਇਆ ਹੋਇਆ ਹੈ। 

ਉਹ ਸਹੇਲੀ ਜੋ ਕੈਰਾਮਾਇਨ ਦੀਆਂ ਭੈਣਾਂ ਵਰਗੀ ਸੀ।

ਤਬਦੀਲੀ ਦੀ ਵਾਹਕ

ਕੈਰਾਮਾਇਨ ਨੂੰ ਇਹ ਟੈਟੂ ਹੁਣ ਉਨ੍ਹਾਂ ਦੀ ਜੇਲ੍ਹਰ ਦੀ ਨਵੀਂ ਨੌਕਰੀ ਲਈ ਉਤਸ਼ਾਹਿਤ ਕਰਦਾ ਹੈ।

"ਮੇਰੀ ਸਹੇਲੀ ਜਾਣਦੀ ਸੀ ਕਿ ਇੱਕ ਦਿਨ ਮੈਂ ਜੇਲ੍ਹਰ ਬਣਾਂਗੀ। ਉਹ ਮੈਨੂੰ ਪਾਗਲ ਦੱਸਦੀ ਅਤੇ ਦਿਮਾਗੀ ਜਾਂਚ ਦੀ ਸਲਾਹ ਦਿੰਦੀ।"

ਇਹ ਵੀ ਪੜ੍ਹੋ꞉

ਕੈਰਾਮਾਇਨ ਨੂੰ ਆਪਣੀ ਸਹੇਲੀ ਦੇ ਕਾਤਲ ਨਾਲ ਗੂੜ੍ਹੀ ਨਫ਼ਰਤ ਸੀ ਪਰ ਇੱਕ ਦਿਨ ਉਨ੍ਹਾਂ ਦੀ ਮਾਂ ਨੇ ਕਿਹਾ ਕਿ ਹਰ ਕਿਸੇ ਨੂੰ ਦੂਸਰਾ ਮੌਕਾ ਮਿਲਣਾ ਚਾਹੀਦਾ ਹੈ।

ਉਦੋਂ ਹੀ ਮੈਂ ਫੈਸਲਾ ਕਰ ਲਿਆ ਕਿ ਮੈਂ ਜੇਲ੍ਹਰ ਬਣਾਂਗੀ।

ਸੁਰਖਿਆ ਕਾਰਨਾਂ ਕਰਕੇ ਇਸ ਕਹਾਣੀ ਵਿਚਲੀਆਂ ਔਰਤਾਂ ਦੇ ਗੋਤ ਨਹੀਂ ਵਰਤੇ ਗਏ।

ਕੈਰਾਮਾਇਨ ਨਾਲ ਮੇਰੀ ਮੁਲਾਕਾਤ ਨਿਊਬੋਲਡ ਰੇਵੇਲ ਵਿੱਚ ਉਸਦੀ ਟਰੇਨਿੰਗ ਦੌਰਾਨ ਹੋਈ। 

50 ਸਾਲਾ ਕੈਰਾਮਾਇਨ ਇੱਕ ਮਾਂ ਅਤੇ ਦਾਦੀ ਹੈ। ਪਹਿਲਾਂ ਉਹ ਇੱਕ ਪੇਂਟਰ ਅਤੇ ਘਰਾਂ ਦੀ ਸਜਾਵਟ ਕਰਦੇ ਸਨ। 

ਪੇਂਟਿੰਗ ਦੌਰਾਨ ਵਾਪਰੀਆਂ ਘਟਨਾਵਾਂ ਕਾਰਨ ਉਹ ਕੁਝ ਹੋਰ ਕਰਨਾ ਚਾਹੁੰਦੇ ਸਨ। ਫਿਲਹਾਲ ਕੈਰਾਮਾਇਨ ਇੱਕ ਜੇਲ੍ਹ ਵਿੱਚ ਉਸਦੇ ਕੰਮ-ਕਾਜ ਨੂੰ ਸਮਝਣ ਲਈ ਸਮਾਂ ਬਿਤਾ ਰਹੀ ਹੈ ਤਾਂ ਕਿ ਉਹ ਇਸ ਕੰਮ ਨੂੰ ਅਪਣਾ ਸਕੇ।

ਕੈਰਾਮਾਇਨ ਦਾ ਕਹਿਣਾ ਹੈ ਕਿ ਉਹ ਜੇਲ੍ਹ ਦੀ ਜ਼ਿੰਦਗੀ ਨਾਲ ਜੁੜੀਆਂ ਚੁਣੌਤੀਆਂ ਨਾਲ ਸਿੱਝਣ ਲਈ ਤਿਆਰ ਹਨ ਕਿਉਂਕਿ ਜੇਲ੍ਹ ਦੀ ਜ਼ਿੰਦਗੀ ਵਿੱਚ ਵਾਪਰਨ ਵਾਲੀਆਂ ਕਈ ਘਟਨਾਵਾਂ ਦਾ ਉਨ੍ਹਾਂ ਨੂੰ ਜ਼ਾਤੀ ਤਜ਼ਰਬਾ ਹੈ।

"ਮੇਰੇ ਭਰਾ ਅਤੇ ਭਤੀਜੇ ਨੇ ਖ਼ੁਦਕੁਸ਼ੀਆਂ ਕੀਤੀਆਂ ਸਨ। ਮੈਨੂੰ ਖ਼ੁਦਕੁਸ਼ੀਆਂ ਤੋਂ ਭੈਅ ਨਹੀਂ ਆਉਂਦਾ। ਮੈਨੂੰ ਪਤਾ ਹੈ ਕਿ ਮੈਂ ਇਨ੍ਹਾਂ ਹਾਲਾਤਾਂ ਨਾਲ ਨਿਪਟ ਸਕਦੀ ਹਾਂ ਅਤੇ ਮੈਨੂੰ ਪਰਿਵਾਰਾਂ ਨਾਲ ਹਮਦਰਦੀ ਹੋਵੇਗੀ।"

ਮਮਤਾ ਦੀ ਭਾਵਨਾ

ਕੈਰਾਮਾਇਨ ਮੁਤਾਬਕ ਉਨ੍ਹਾਂ ਦੇ ਨਵੇਂ ਕੰਮ ਵਿੱਚ ਉਨ੍ਹਾਂ ਦਾ ਜ਼ਿੰਦਗੀ ਦਾ ਆਪਣਾ ਤਜ਼ਰਬਾ ਅਹਿਮ ਭੂਮਿਕਾ ਨਿਭਾਵੇਗਾ।

"ਤੁਸੀਂ ਜੁਆਨਾਂ ਨੂੰ ਜੇਲ੍ਹ ਵਿੱਚ ਆਉਂਦੇ ਦੇਖਦੇ ਹੋ ਜੋ ਉਨ੍ਹਾਂ ਨੂੰ ਤੋੜ ਦਿੰਦਾ ਹੈ। ਤੁਹਾਨੂੰ ਕਿਸੇ ਮਮਤਾਮਈ ਸ਼ਖਸ਼ੀਅਤ ਦੀ ਲੋੜ ਹੁੰਦੀ ਹੈ ਜੋ ਸਭ ਸਾਂਭ ਸਕੇ।"

ਕੈਰਾਮਾਇਨ ਆਪ ਵੀ ਪੀੜਤ ਰਹੇ ਹਨ। ਉਨ੍ਹਾਂ ਦਾ ਸਾਥੀ ਉਨ੍ਹਾਂ ਨੂੰ ਤੰਗ ਕਰਦਾ ਸੀ ਜਿਸ ਕਰਕੇ ਉਨ੍ਹਾਂ ਨੂੰ ਇੱਕ ਆਸ਼ਰਮ ਵਿੱਚ ਪਨਾਹ ਲੈਣੀ ਪਈ। ਇਸਦੇ ਬਾਵਜ਼ੂਦ ਜੇਲ੍ਹ ਉਨ੍ਹਾਂ ਲਈ ਇੱਕ ਸੁਧਰ ਘਰ ਹੈ ਨਾ ਕਿ ਕੈਦਖਾਨਾ।

"ਕੈਦ ਉਨ੍ਹਾਂ ਨੂੰ...